CELEX: 62012CN0306
Language: et
Date: 2012-06-26 00:00:00
Title: Kohtuasi C-306/12: Eelotsusetaotlus, mille on esitanud Landgericht Saarbrücken (Saksamaa) 26. juunil 2012 — Spedition Welter GmbH versus Avanssur S.A.

22.9.2012   
            
            
               ET
            
            
               Euroopa Liidu Teataja
            
            
               C 287/18
            
         Eelotsusetaotlus, mille on esitanud Landgericht Saarbrücken (Saksamaa) 26. juunil 2012 — Spedition Welter GmbH versus Avanssur S.A.
   (Kohtuasi C-306/12)
   2012/C 287/34
   Kohtumenetluse keel: saksa
   
      Eelotsusetaotluse esitanud kohus
   
   Landgericht Saarbrücken
   
      Põhikohtuasja pooled
   
   
      Hageja: Spedition Welter GmbH
   
      Kostja: Avanssur S.A.
   
      Eelotsuse küsimused
   
   
               1.
            
            
               Kas Euroopa Parlamendi ja nõukogu 16. septembri 2009. aasta direktiivi 2009/103/EÜ mootorsõidukite kasutamise tsiviilvastutuskindlustuse ja sellise vastutuse kindlustamise kohustuse täitmise kohta (1) artikli 21 lõiget 5 tuleb tõlgendada nii, et nõuete lahendamise eest vastutava esindaja volitused hõlmavad passiivset volitust võtta kindlustusseltsi nimel vastu kohtudokumente, nii et kannatanu poolt kindlustusseltsi vastu esitatud kahju hüvitamise hagi menetlemise raames võib kindlustusseltsile adresseeritud kohtudokumendid kätte toimetada nõuete lahendamise eest vastutavale esindajale, kelle on nimetanud kindlustusselts?
               Kui vastus esimesele küsimusele on jaatav, siis
            
         
               2.
            
            
               kas direktiivi 2009/103/EÜ artikli 21 lõikel 5 on vahetu õigusmõju, nii et kannatanu võib sellele tugineda liikmesriigi kohtus, mille tagajärjel peab liikmesriigi kohus juhul, kui dokumendid on kätte toimetatud nõuete lahendamise eest vastutavale esindajale kui kindlustusseltsi „esindajale”, lähtuma sellest, et dokumendid on kindlustusseltsile nõuetekohaselt kätte toimetatud, kuigi kõnealusele esindajale ei ole tehinguga antud volitust kohtudokumente vastu võtma ja seaduslikku volitust kohtudokumentide vastuvõtmiseks ei tulene kõnealusel juhul ka siseriiklikust õigusest, kuid muus osas vastab kättetoimetamine kõikidele siseriiklikus õiguses ettenähtud tingimustele?
            
         
      (1)  ELT L 263, lk 11.